PRIMĂRIA MUNICIPIULUI SATU MARE

Arhitect Șef 

Nr. 46872/12.08.2026
În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,  

Arhitectul Șef al Municipiului Satu Mare, formulează următorul,

RAPORT DE SPECIALITATE
La proiectul de hotărâre privind aprobarea documentatiei P.U.Z.- Introducere teren în intravilan și reglementare ca zonă de instituții și servicii,
Amplasament: Municipiul Satu Mare, Nr. cad. 163732.

<LLNK810003263070000001> Potrivit prevederilor art. 47 din Legea nr. 350/2001 privind amenajarea teritoriului și urbanismul, cu modificările și completările ulterioare, Planul urbanistic zonal este instrumentul de planificare urbană de reglementare specifică, prin care se coordonează dezvoltarea urbanistică integrată a unor zone din localitate, caracterizate printr-un grad ridicat de complexitate sau printr-o dinamică urbană accentuată și cuprinde reglementări asupra zonei referitoare la:

    a) organizarea rețelei stradale;

    b) organizarea arhitectural-urbanistică în funcție de caracteristicile structurii urbane;

    c) modul de utilizare a terenurilor;

    d) dezvoltarea infrastructurii edilitare;

    e) statutul juridic și circulația terenurilor;

    f) protejarea monumentelor istorice și servituți în zonele de protecție ale acestora.

Având în vedere documentația înaintată de Bán Zsolt, în calitate de reprezentant al HOSTIX ZSO S.R.L., înregistrată la sediul instituției prin cererea cu nr. 46009/07.08.2026, prin care se solicită aprobarea documentației de urbanism P.U.Z. - Introducere teren în intravilan și reglementare ca zonă de instituții și servicii, pe imobil identificat prin Nr.cad. 163732, care face obiectul prezentului proiect de hotărâre, formulez și susțin următoarele: 
Terenul studiat este în suprafaţă de 4639 mp, reprezentat prin parcela înscrisă în C.F. Nr. 163732 Satu Mare, Nr. Cad. 163732 aflată în proprietatea beneficiarului HOSTIX ZSO S.R.L.. 

Conform extrasului C.F., imobilul identificat prin Nr. Cad. 163732 este situat în extravilanul municipiului Satu Mare.

Accesul la teren se va face din drumul județean DJ 194. 

Reglementări urbanistice:
Regim de înălțime: S+P-P+1;  
Hmax.cornișă: 12.00m  și Hmax.coamă: 16.00m  

POT max 45%, CUT max 1
Aliniamente: Conform planşei 3. Reglementări Urbanistice - Zonificare şi conform Regulamentului local de urbanism al PUZ-ului:  Retragerea suprafeței construibile față de limita estică (față de drumul județean DJ194) retragere min. 6.00m.

Retrageri minime faţă de limitele laterale şi posterioare: Conform planşei 3. Reglementări Urbanistice - Zonificare  şi conform Regulamentului local de urbanism al PUZ-ului: minim 5.00m față de limitele laterale a parcelelor și față de limita posterioară a parcelei.

Circulații și accese: Conform planşei 3. Reglementări Urbanistice - Zonificare, se realizează accesul direct din DJ 194, printr-un acces carosabil cu lățimea de min. 4.00m. Spațiile publice vor fi amenajate astfel încât să corespundă cerințelor de deplasare referitoare la ccesibilitatea persoanelor cu dizabilități, persoanelor cu mobilitate redusă, inclusiv pentru cei care folosesc scaune cu rotile; în toate cazurile este obligatorie asigurarea accesului în spațiile publice a persoanelor cu dificultăți de deplasare. Pentru toate obiectivele cu acces public se vor asigura accesuri pietonale adaptate persoanelor cu dizabilități, conform normelor în vigoare; Rampele de acces la locurile de parcare din interiorul parcelelor nu vor produce nicio modificare la nivelul trotuarului, cu excepția teșiturii bordurii. Modernizarea drumurilor publice (dacă este cazul) va trata toată ampriza drumului aflată în proprietatea publică, proiectul tratând inclusiv accesurile la proprietăți, spațiile verzi din lungul drumurilor, iluminatul public, zonele de staționare pe domeniul public, trotuarele, rigolele și alte amenajări specifice; În zona drumurilor publice comunale, județene, vor fi prevăzute tubulaturi pentru infrastructura de telecomunicații; Se va asigura panta pentru scurgerea apelor pluviale și îndepărtarea acestora de construcții și dirijarea lor către construcții. Platformele și traseele de circulație vor urmări suprafața terenului natural. Accesurile și amenajările din incintă vor ține cont de accesul maşinilor de intervenție: pompieri, salvare.

Suprafața spațiilor verzi sau plantate va reprezenta minim 30% din suprafața totală a parcelei. Terenul rămas liber în urma retragerii față de aliniament va fi plantat cu vegetație înaltă și medie în proporție de minim 40%.

Spre zonele învecinate cu funcțiuni industriale se recomandă plantarea unei perdele de vegetație, în vederea realizării unei bariere fonice și vizuale; Se vor planta specii locale de arbori și pomi;

Suprafețele libere neocupate cu circulații, parcaje, și platforme funcționale vor fi plantate cu un arbore la fiecare 200 mp.

La calculul suprafețelor zone verzi și locurilor de joacă pentru copii, valoarea rezultată va fi rotunjită în sus pentru orice fracțiune.

Staționarea autovehiculelor se va face exclusiv în interiorul parcelei; Platformele pentru autovehicule vor fi pietruite și/sau înierbate; Dimensiunea minimă a unui loc de parcare pentru autovehicule va fi de 2,5 x 5,0m, iar a unui loc de parcare pentru biciclete de 0,5 x 2,0 m; Parcarea și staționarea autovehiculelor si atelajelor, în zona drumurilor publice, se va face exclusiv în afara platformei carosabile a acestora.

Pentru toate construcțiile, minim 10% dintre locurile de parcare vor fi prevăzute cu stații de încărcare electrică pentru mașini;

Necesarul de parcaje se va dimensiona conform specificațiilor Anexei nr. 5 a Regulamentului general de Urbanism, aprobat prin Hotărârea nr. 525 din 27 iunie 1996;

La toate funcțiunile se va asigura o zonă pentru parcarea/gararea pentru biciclete și motociclete, totodată în mod obligatoriu se vor prevedea parcări speciale pentru persoanele cu dizabilități conform legislației în vigoare.

La calculul numărului locurilor de parcare valoarea rezultată va fi rotunjită în sus pentru orice fractiune.

Colectarea și depozitarea deșeurilor se va realiza pe platforme gospodărești, în spații special amenajate, închise și protejate pentru deșeuri menajere și pentru deșeuri recilabile, conform normativelor în vigoare.

Autorizația de construire nu va putea fi amisă anterior clarificării situației cadastrale a imobilului înscris în C.F. nr. 163732, care la rubrica Observații/ Referințe are notat: “imobilul este înregistrat în planul cadastral fără localizare certă datorită lipsei planului parcelr. Documentația a obținut toate avizele solicitate prin avizul de oportunitate.

Documentația de urbanism a fost supusă dezbaterii publice după cum urmează:
Etapa pregătitoare – anunțarea intenției de elaborare – 15.07.2024
Documentația a fost afișată la sediul instituției și pe site începând cu data de 15.07.2024. Publicul a fost invitat să transmită observații și propuneri până pe data de 26.07.2024. 
La sediul Primăriei Satu Mare nu s-au înregistrat sesizări sau reclamaţii cu privire la documentaţie.

Etapa elaborării propunerilor ce vor fi supuse procesului de avizare- 05.05.2026.
Documentația a fost afișată la sediul instituției și pe site începând cu data de 05.05.2026. Publicul a fost invitat să transmită observații și propuneri până pe data de 02.06.2026 prin scrisori depuse la registratură, transmise pe poștă sau pe email consultarepublica@primariasm.ro. 
La sediul primăriei nu au fost înregistrate sesizări cu privire la intenția elaborării planului urbanistic zonal. 

Etapa propunerii finale care include toate observațiile avizatorilor și care se supune procedurii de transparență decizională.
Începând cu data de 05.08.2026 atât la sediul Primăriei mun. Satu Mare, Piața 25 Octombrie nr. 1 cât și pe site a fost afișată spre consultare documentația  P.U.Z. varianta finală, cu toate avizele solicitate prin Avizul de oportunitate. 

Documentația cuprinde Raportul informării și consultării publicului nr. 37278/17.06.2026.
Documentația a fost analizată de Comisia Tehnică de Amenajare a Teritoriului și Urbanism la data de 11.08.2026, și a obținut Avizul favorabil al Arhitectului Șef nr. 20/11.08.2026.
Întrucât documentația este completă, are toate avizele solicitate, s-a încheiat procedura dezbaterii publice, are avizul favorabil al Arhitectului Șef al Municipiului Satu Mare în urma analizării în Comisia Tehnică de Urbanism și Amenajare a Teritoriului. 
Față de cele expuse mai sus, raportat și la prevederile art. 129 alin.(2) lit. c) și alin. (6) litera c) din O.U.G nr. 57/2019 privind Codul Administrativ, cu modificările și completările ulterioare potrivit cărora consiliul local avizează sau aprobă în condițiile legii documentațiile de amenajare a teritoriului și de urbanism ale localității.
Proiectul de hotărâre privind aprobarea documentației P.U.Z.- Introducere teren în intravilan și reglementare ca zonă de instituții și servicii, în municipiul Satu Mare, Nr. Cad. 163732, se înaintează Consiliului Local al municipiului Satu Mare cu propunere de aprobare.

Arhitect Şef al Municipiului Satu Mare
     Arh. Burgye Ştefan
Întocmit,
Dobie Cristiana

